**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 1998 թվականի մայիսի 5-ի քաղաքացիական օրենսգրքի (այսուհետ՝ Օրենսգիրք) 1-ին հոդվածի 2-րդ մասի 1-ին պարբերությունում «մտավոր գործունեության արդյունքների նկատմամբ բացառիկ իրավունքների (մտավոր սեփականություն)» բառերը փոխարինել «մտավոր սեփականության և մտավոր սեփականության իրավունքների» բառերով:

**Հոդված 2.** Օրենսգրքի 10-րդ հոդվածի 1-ին մասի 5-րդ կետը շարադրել հետևյալ խմբագրությամբ.

«5) մտավոր սեփականություն ստեղծելու արդյունքում.»:

**Հոդված 3.** Օրենսգրքի 21-րդ հոդվածի 1-ին մասի 7-րդ կետը շարադրել հետևյալ խմբագրությամբ.

«7) ունենալ մտավոր սեփականության իրավունքներ.»:

**Հոդված 4.** Օրենսգրքի 30-րդ հոդվածի 2-րդ մասի 2-րդ կետը շարադրել հետևյալ խմբագրությամբ.

«2) օրենքով սահմանված կարգով իրականացնել մտավոր սեփականության իրավունքներ.»:

**Հոդված 5.** Օրենսգրքի 132-րդ հոդվածի 1-ին մասի 4-րդ կետը շարադրել հետևյալ խմբագրությամբ.

«4) մտավոր սեփականությունը և մտավոր սեփականության իրավունքները.»:

**Հոդված 6.** Օրենսգրքի 140-րդ հոդվածը շարադրել հետևյալ խմբագրությամբ.

«**Հոդված 140. Մտավոր սեփականության նկատմամբ իրավունքը**

1.Սույն օրենսգրքով և այլ օրենքներով նախատեսված դեպքերում ու կարգով ճանաչվում է անձի իրավունքը մտավոր սեփականության նկատմամբ: Մտավոր սեփականությունը և դրա տեսակները սահմանվում են սույն օրենսգրքի 1100-րդ հոդվածով։»:

**Հոդված 7.** Օրենսգրքի 141-րդ հոդվածը շարադրել հետևյալ խմբագրությամբ.

 «**Հոդված 141. Ծառայողական և այլ գաղտնիք կազմող տեղեկատվություն**

1. Ծառայողական, բանկային, ապահովագրական, կենսաթոշակային գաղտնիքների, «Արժեթղթերի շուկային մասին», «Ներդրումային ֆոնդերի մասին» և «Վարկային տեղեկատվության շրջանառության և վարկային բյուրոների գործունեության մասին» Հայաստանի Հանրապետության օրենքներով նախատեսված գաղտնիք կազմող տեղեկատվության հետ կապված հարաբերությունները սահմանվում են այդ օրենքներով:

 2. Առևտրային գաղտնիքի հասկացությունը և իրավական պահպանության պայմանները սահմանվում են սույն օրենսգրքի 1164-րդ հոդվածով: Այլ օրենքներով կարող են նախատեսվել առևտրային գաղտնիք պարունակող տեղեկության պահպանության հատուկ պայմաններ:»:

**Հոդված 8.** Օրենսգրքի 1100-րդ հոդվածը շարադրել հետևյալ խմբագրությամբ․

 «**Հոդված 1100․ Մտավոր սեփականություն**

1.Մտավոր սեփականություն են հեղինակային իրավունքի և հարակից իրավունքների օբյեկտները, արդյունաբերական սեփականության օբյեկտները, առևտրային գաղտնիքը։

2. Հեղինակային իրավունքի օբյեկտներն են գիտության, գրականության և արվեստի ստեղծագործությունները։

3. Հարակից իրավունքների օբյեկտներն են կատարումները, հնչյունագրերը (ֆոնոգրամաները), տեսագրությունները, հեռարձակվող կամ մալուխով հաղորդվող հաղորդումները։

4. Արդյունաբերական սեփականության օբյեկտներն են գյուտերը, օգտակար մոդելները, արդյունաբերական նմուշները, սելեկցիոն նվաճումները, ինտեգրալ միկրոսխեմաների տոպոլոգիաները, անհատականացման միջոցները։

5. Անհատականացման միջոցներ են` կազմակերպությունների անվանումները (այդ թվում` ֆիրմային անվանումները), անհատ ձեռնարկատերերի անվանումները, ապրանքային նշանները (սպասարկման նշանները), աշխարհագրական նշումները, ծագման տեղանունները և երաշխավորված ավանդական արտադրանքի անվանումները։

6. Սույն օրենսգրքով և այլ օրենքներով կարող են նախատեսվել մտավոր սեփականության այլ տեսակներ, օբյեկտներ և սուբյեկտներ:

 7. Մտավոր սեփականությանը և մտավոր սեփականության իրավունքներին առնչվող և սույն օրենսգրքով չկարգավորված հարաբերությունները կարգավորվում են օրենքով:»:

**Հոդված 9.** Օրենսգրքի 1101-1103-րդ հոդվածներն ուժը կորցրած ճանաչել:

**Հոդված 10.** Օրենսգրքի 1104-րդ հոդվածը շարադրել հետևյալ խմբագրությամբ.

«**Հոդված 1104. Մտավոր սեփականության նկատմամբ բացառիկ իրավունքը**

1. Մտավոր սեփականության նկատմամբ գույքային իրավունքի տիրապետողը բացառիկ իրավունք ունի իր հայեցողությամբ ցանկացած ձևով և եղանակով օրինաչափ օգտագործելու իր մտավոր սեփականությունը:

2. Ուրիշ անձանց կողմից այն մտավոր սեփականության օգտագործումը, որի նկատմամբ բացառիկ իրավունքը պատկանում է դրա իրավատիրոջը, թույլատրվում է միայն վերջինիս համաձայնությամբ, եթե այլ բան նախատեսված չէ օրենքով:

3. Մտավոր սեփականության նկատմամբ բացառիկ իրավունքի տիրապետողն իրավունք ունի լրիվ կամ մասնակիորեն այլ անձի փոխանցել այդ իրավունքը, նրան թույլատրել օգտագործելու և տնօրինելու իր մտավոր սեփականությունը, եթե դա չի հակասում սույն օրենսգրքին և այլ օրենքներին:

4. Բացառիկ իրավունքների սահմանափակումները` ներառյալ մտավոր սեփականության օգտագործման իրավունքն այլ անձանց տրամադրելու միջոցով, այդ իրավունքներն անվավեր ճանաչելն ու դրանց դադարեցնելը (չեղյալ հայտարարելը) թույլատրվում են սույն օրենսգրքով և այլ օրենքներով նախատեսված դեպքերում, սահմաններում ու կարգով, պայմանով, որ դրանք վնաս չպատճառեն մտավոր սեփականության օբյեկտների բնականոն օգտագործմանը և անհիմն չոտնահարեն հեղինակների իրավունքները` հաշվի առնելով երրորդ անձանց օրինական շահերը:»։

**Հոդված 11.** Оրենսգրքի 1106-րդ հոդվածի 1-ին մասում «մտավոր գործունեության արդյունքի կամ անհատականացման միջոցի» բառերը փոխարինել «մտավոր սեփականության օբյեկտի» բառերով:

**Հոդված 12.** Օրենսգրքի 1107-րդ հոդվածը շարադրել հետևյալ խմբագրությամբ.

«**Հոդված 1107. Մտավոր սեփականություն ստեղծելու և օգտագործելու պայմանագիր**

1. Հեղինակը կարող է ստանձնել ապագայում ստեղծագործություն, գյուտ կամ այլ մտավոր սեփականություն ստեղծելու և իր գործատու չհամարվող պատվիրատուին այդ արդյունքն օգտագործելու բացառիկ իրավունք տրամադրելու պարտավորություն:

2. Սույն հոդվածի 1-ին կետում նախատեսված պայմանագիրը պետք է սահմանի ստեղծվելիք մտավոր սեփականության բնույթը, ինչպես նաև այն օգտագործելու նպատակները և (կամ) եղանակները:

3. Հեղինակի կողմից ապագայում ստեղծվելիք ցանկացած մտավոր սեփականություն օգտագործելու բացառիկ իրավունքը որևէ անձի տրամադրելու մասին հեղինակին պարտադրող պայմանագիրն առոչինչ է:

4. Որոշակի տեսակի կամ որոշակի բնագավառում ապագայում մտավոր սեփականություն ստեղծելու` հեղինակի իրավունքները սահմանափակող պայմանագրի պայմաններն առոչինչ են:»։

 **Հոդված 13.** Օրենսգրքի 1108-րդ հոդվածը շարադրել հետևյալ խմբագրությամբ.

**«Հոդված 1108. Բացառիկ իրավունքը և սեփականության իրավունքը**

1.Մտավոր սեփականության նկատմամբ բացառիկ իրավունքը գոյություն ունի անկախ այն նյութական օբյեկտի նկատմամբ սեփականության իրավունքից, որում արտահայտված է նման արդյունքը կամ անհատականացման միջոցը:»։

**Հոդված 14.** Օրենսգրքի 1110-րդ հոդվածը շարադրել հետևյալ խմբագրությամբ.

 «**Հոդված 1110. Մտավոր սեփականության իրավունքների պաշտպանության եղանակները**

1. Մտավոր սեփականության իրավունքների պաշտպանությունն իրականացվում է սույն օրենսգրքի 14-րդ հոդվածով նախատեսված եղանակներով: Մտավոր սեփականության իրավունքների պաշտպանությունը կարող է իրականացվել նաև`

1) մտավոր սեփականության իրավունքների խախտման համար հիմք ծառայած կամ խախտմամբ ստեղծված նյութական օբյեկտների առգրավմամբ, որոնք իրավախախտ անձի հաշվին ենթակա են ոչնչացման, եթե.

ա. դրանց օգտագործումն անխուսափելիորեն կառաջացնի օրենքով պահպանվող մտավոր սեփականության իրավունքների խախտում,

բ. ապրանքային նշանը կամ դրան շփոթելու աստիճան նման նշանն ապրանքից կամ փաթեթավորումից առանձնացնելն անհնար է.

2) թույլ տրված խախտման վերաբերյալ պարտադիր հրապարակմամբ` նշելով նաև, թե ում է պատկանում խախտված իրավունքը, ինչպես նաև թույլ տրված խախտման վերաբերյալ իրավախախտողի հաշվին՝ դատական վճռի ամբողջությամբ կամ մասնակիորեն պարտադիր հրապարակմամբ՝ իրավատիրոջ նշած Հայաստանի Հանրապետությունում գործող զանգվածային լրատվամիջոցում.

3) օրենքով նախատեսված այլ եղանակներով:

2. Մտավոր սեփականության իրավունքների նկատմամբ պայմանագրերը խախտվելու դեպքում կիրառվում են պարտավորությունների խախտման համար պատասխանատվության մասին ընդհանուր կանոնները (գլուխ 26):

3. Եթե սույն հոդվածի 1-ին մասում նախատեսված ապրանքը (այդ թվում համակարգիչ, համակարգչային ծրագիր, տեղեկատվություն պահպանելու հնարավորություն ունեցող որևէ այլ սարք) պարունակում է էլեկտրոնային փաստաթղթեր, նամակներ, տվյալների բազաներ կամ այլ օրինական տեղեկատվություն, ապա մինչև տվյալ ապրանքի առգրավումն ու ոչնչացումն այդ տեղեկատվության իրավատերն իրավունք ունի հանել իրեն պատկանող օրինական տեղեկատվությունը:

4. Սույն հոդվածի 1-ին մասում նախատեսված դեպքերում դատարանը հաշվի է առնում տվյալ գործի բոլոր հանգամանքները, այդ թվում՝ խախտման բնույթն ու կիրառվելիք միջոցի համաչափությունը, արդյունավետությունն ու անհրաժեշտությունը: Դատարանը հաշվի է առնում նաև հայցվորի պահանջը համարժեք դրամական փոխհատուցմամբ բավարարելու հնարավորության հարցը:»:

 **Հոդված 15.** Օրենսգրքի 63-րդ գլխի վերնագիրը շարադրել հետևյալ խմբագրությամբ.

«**ՀԵՂԻՆԱԿԱՅԻՆ ԵՎ ՀԱՐԱԿԻՑ ԻՐԱՎՈՒՆՔՆԵՐ**»

 **Հոդված 16.** Օրենսգրքի 1112-րդ հոդվածը շարադրել հետևյալ խմբագրությամբ.

« **Հոդված 1112. Հարակից իրավունքների օբյեկտները**

1. Հարակից իրավունքները տարածվում են կատարումների, հնչյունագրերի, ֆիլմերի ամրագրումների, հեռարձակող կազմակերպությունների հաղորդումների, տվյալների բազաների պարունակության, հրատարակչական ձևավորումների վրա:
2. Հարակից իրավունքների ծագման և իրականացման համար որևէ ձևականություն չի պահանջվում:

**Հոդված 17.** Օրենսգրքի 1113-րդ հոդվածը շարադրել հետևյալ խմբագրությամբ.

« **Հոդված 1113. Հեղինակային և հարակից իրավունքներ**

1. Հեղինակային և հարակից իրավունքներին վերաբերող մանրամասները սահմանվում են «Հեղինակային իրավունքի և հարակից իրավունքների մասին» օրենքով:

 **Հոդված 18.** Օրենսգրքի 1114-1138-րդ հոդվածները և 64-րդ գլուխն ուժը կորցրած ճանաչել:

 **Հոդված 19.** Օրենսգրքի 1144-րդ հոդվածի 3-րդ մասը շարադրել հետևյալ խմբագրությամբ.

 «3. Գյուտի, օգտակար մոդելի և արդյունաբերական նմուշի նկատմամբ իրավունքներին վերաբերող մանրամասները սահմանվում են «Գյուտերի, օգտակար մոդելների, արդյունաբերական նմուշների մասին» Հայաստանի Հանրապետության օրենքով:»:

 **Հոդված 20.** Օրենսգրքի 1145-1156-րդ հոդվածները ուժը կորցրած ճանաչել:

 **Հոդված 21.** Օրենսգրքի 1157-րդ հոդվածի՝

1. 4-րդ մասը շարադրել հետևյալ խմբագրությամբ.

«4. Բույսերի նոր սորտերի և կենդանիների նոր ցեղերի նկատմամբ իրավունքներին վերաբերող մանրամասները սահմանվում են «Սելեկցիոն նվաճումների պահպանության մասին» օրենքով:»

1. 5-րդ մասը ուժը կորցրած ճանաչել:

**Հոդված 22.** Օրենսգրքի 1158-1162-րդ հոդվածները ուժը կորցրած ճանաչել:

**Հոդված 23.** Օրենսգրքի 1163-րդ հոդվածի՝

1. 2-րդ մասը շարադրել հետևյալ խմբագրությամբ,

«2. Ինտեգրալ միկրոսխեմայի տոպոլոգիաներին վերաբերող մանրամասները սահմանվում են օրենքով:»:

1. 3-րդ մասը ուժը կորցրած ճանաչել:

**Հոդված 24.** Օրենսգրքի 68-րդ գլխի վերնագիրը շարադրել հետևյալ խմբագրությամբ.

«ԱՌԵՎՏՐԱՅԻՆ ԳԱՂՏՆԻՔ»:

 **Հոդված25.** Օրենսգրքի 1164-րդ հոդվածը շարադրել հետևյալ խմբագրությամբ.

«**Հոդված 1164. Առևտրային գաղտնիքը, դրա իրավական պահպանությունը, պահպանության ժամկետը և բացահայտումը**

1. Առևտրային գաղտնիք է ցանկացած տեղեկությունը կամ դրա որևէ մասը, որը՝

1) որպես ամբողջություն կամ իր մասերի ճշգրիտ փոխդասավորվածությամբ և համախմբությամբ ընդհանրապես հայտնի կամ դյուրամատչելի չեն տվյալ կարգի տեղեկատվության հետ սովորաբար առնչվող անձանց համար,

2) երրորդ անձանց անհայտ լինելու ուժով ունեն իրական կամ հնարավոր որոշակի առևտրային արժեք, բայց բացակայում են օրինական հիմքերով դրանց ազատորեն ստանալու հնարավորությունները և

3) օրինականորեն տնօրինող ֆիզիկական կամ իրավաբանական անձի կողմից ձեռնարկվել են տեղեկությունն առկա հանգամանքներում գաղտնի պահելու ողջամիտ քայլեր:

2. Առևտրային գաղտնիքի իրավատեր է համարվում այն տնօրինողը կամ օրինական եղանակով ձեռք բերած և տիրապետող անձը: Եթե առևտրային գաղտնիքը կամ դրա որևէ մաս առանց օրենքի խախտման հայտնի է նաև որևէ երրորդ անձի` ինքնուրույն ստեղծման (հայտնաբերման) մ, կամ օրենքով նախատեսված այլ եղանակով, այդ թվում՝ հետադարձ մշակման միջոցով (reverse engineering), ապա վերջինս ևս օգտվում է իրավատիրոջ համար սույն օրենսգրքով նախատեսված իրավունքներից:

3. Առևտրային գաղտնիքի իրավատերն իրավունք ունի արգելելու երրորդ անձանց օգտագործել իր առևտրային գաղտնիքը կամ դրա որևէ մասը, եթե այն երրորդ անձի կողմից ձեռք է բերվել կամ երրորդ անձը բացահայտել է անօրինական եղանակով:

4. Առևտրային գաղտնիքը պահպանվում է օրենքով` առանց որևէ ձևական պահանջների (պետական կամ այլ գրանցման, հաստատման և այլն) և այնքան ժամանակ, քանի դեռ պահպանվում են սույն հոդվածի 1-ին մասով նախատեսված պայմանները:

5. Առևտրային գաղտնիքի խախտում է համարվում երրորդ անձի կողմից առանց իրավատիրոջ թույլտվության (համաձայնության) այն ձեռք բերելը, օգտագործելը կամ հրապարակելը:

**Հոդված 26.** Օրենսգրքի 1165-րդ հոդվածը շարադրել հետևյալ խմբագրությամբ.

«**Հոդված 1165.** **Պատասխանատվությունը առևտրային գաղտնիքն ապօրինի օգտագործելու համար**

1. Առևտրային գաղտնիքն ապօրինի եղանակով ստացած, տարածած կամ օգտագործած անձը պարտավոր է առևտրային գաղտնիքի իրավատիրոջը հատուցել դրա ապօրինի օգտագործմամբ պատճառված վնասները:

2. Եթե առևտրային գաղտնիքն օգտագործող անձն այն ստացել է բացահայտելու իրավունք չունեցող անձից, որի մասին չգիտեր և պարտավոր չէր իմանալ (բարեխիղճ ձեռք բերող), ապա առևտրային գաղտնիքի իրավատերն իրավունք ունի ստացողից (այդ թվում բարեխիղճ ձեռք բերողից) պահանջել առևտրային գաղտնիքի՝

1) օգտագործման, բացահայտման կամ տարածման անհապաղ դադարեցում.

2) օգտագործմամբ պատճառված վնասների հատուցում, սկսած այն պահից, երբ բարեխիղճ ձեռք բերողն իմացել էր կամ կարող էր իմանալ, որ դրա օգտագործումն ապօրինի է:»:

**Հոդված 27.** Օրենսգրքի 1166-րդ հոդվածը շարադրել հետևյալ խմբագրությամբ.

**«Հոդված 1166. Առևտրային գաղտնիքի նկատմամբ իրավունքը փոխանցելը**

1. Առևտրային գաղտնիքի իրավատերը կարող է առևտրային գաղտնիքի նկատմամբ իրավունքն ամբողջությամբ կամ մասնակիորեն օտարել (փոխանցել) այլ անձի կամ օգտագործման տրամադրել երրորդ անձանց: Պայմանագիրը կնքվում է գրավոր՝ պարունակելով պայմանագրի գաղտնիության (կոնֆիդենցիալության) դրույթ:

2. Առևտրային գաղտնիքի նկատմամբ իրավունքը ձեռք բերած անձը պարտավոր է առևտրային գաղտնիքը շարունակել պահել գաղտնի պայմանագրի ժամկետն ավարտվելուց կամ պայմանագիրը լուծվելուց հետո, եթե այլ բան նախատեսված չէ պայմանագրով:»:

**Հոդված 28.** Օրենսգրքի 1166.1-րդ հոդվածն ուժը կորցրած ճանաչել:

**Հոդված 29.** Օրենսգրքի 69-րդ գլուխը լրացնել հետևյալ բովանդակությամբ 1166.2 հոդվածով.

«**Հոդված 1166.2 Ֆիրմային անվանումը**

1. Ֆիրմային անվանումը քաղաքացիական շրջանառության մասնակիցների անհատականացման միջոց հանդիսացող այն անվանումն է, որի ներքո կազմակերպությունն իրականացնում է իր գործունեությունը և տարբերվում է այլ իրավաբանական անձանցից։

2. Ֆիրմային անվանումը պետք է բովանդակի իրավաբանական անձի կազմակերպական-իրավական ձևը բնորոշող բառեր և տարբերակող նշանակության առնվազն մեկ անուն՝ հատուկ անուն (անձնանուն, տեղանքի կամ խորհրդանշական անվանում), հասարակ կամ մտացածին անուն կամ տառերի այլ համակցություն։

3. Տնտեսական ընկերակցության ֆիրմային անվանումը պետք է պարունակի «լիակատար ընկերակցություն» կամ «վստահության վրա հիմնված ընկերակցություն» բառերը և ընկերակցության բոլոր մասնակիցների (լիակատար ընկերների) անունները (անվանումները) կամ ընկերակցության մասնակիցներից (լիակատար ընկերներից) առնվազն մեկի անունը (անվանումը)՝ ավելացրած «և ընկերներ» ու «լիակատար ընկերակցություն» կամ «վստահության վրա հիմնված ընկերակցություն» բառերը։

4. Առևտրային կոոպերատիվի ֆիրմային անվանումը պետք է ցուցում պարունակի նրա գործունեության հիմնական նպատակի մասին։

**Հոդված 30.** Օրենսգրքի 1167-րդ հոդվածում`

1) 2-րդ մասի՝

ա. 1-ին կետում «անվանումը» բառից հետո լրացնել «օրենքով նախատեսված կարգով, պայմաններով և ժամկետներում.» բառերով.

բ. 2-րդ կետը շարադրել հետևյալ խմբագրությամբ.

«2) արգելելու երրորդ անձանց օգտագործել իր ֆիրմային անվանմանը նույնական կամ դրան շփոթելու աստիճան նման ֆիրմային անվանում, եթե դա կարող է սպառողին մոլորության մեջ գցել կամ պատճառ դառնալ դրանց միջև կապ ենթադրելու համար` հաշվի առնելով, որ դա կարող է որևէ վնաս հասցնել ֆիրմային անվանման իրավատիրոջը կամ վերջինիս բարի համբավին.».

2) 3-րդ մասը շարադրել հետևյալ խմբագրությամբ.

«3. Երրորդ անձանց կողմից ֆիրմային անվանմանը նույնական կամ շփոթելու աստիճան նման ֆիրմային անվանում օգտագործելու, այդ թվում՝ դրանով իրավունքներ և պարտականություններ ձեռք բերելու դեպքում, տվյալ ֆիրմային անվանման իրավատերն իր իրավունքները կարող է պաշտպանել դատական կարգով։»:

**Հոդված 31.** Օրենսգրքի 1168-րդ հոդվածի՝

1) 5-րդ մասում «տարբերակող անունը» բառերը փոխարինել «տարբերակող նշանակության անունը» բառերով.

2) 6-րդ մասը շարադրել նոր խմբագրությամբ.

«6. Ֆիրմային անվանման հետ կարող են օգտագործվել նաև դրա կազմակերպական-իրավական ձևը բնորոշող բառերի օտարալեզու թարգմանությունները։ Այդ դեպքում ֆիրմային անվանման մեջ պարունակվող տարբերակող նշանակության անունը չի թարգմանվում` տառադարձվում է:»:

3) 8-րդ մասի 2-րդ կետում «խորհրդանիշ» բառը փոխարինել «արտահայտություն» բառով:

4) 9-րդ մասի 2-րդ կետը շարադրել հետևյալ խմբագրությամբ.

«Հայաստանի Հանրապետությունում պահպանվող ավելի վաղ առաջնությամբ որևէ ապրանքային նշանին կամ կարող են շփոթություն առաջացնել հայտի ներկայացման թվականի դրությամբ Հայաստանի Հանրապետությունում կամ նրա տարածքից դուրս օգտագործվող ապրանքային նշանի նկատմամբ, որը դեռևս օգտագործման մեջ է, պայմանով, որ հայտը ներկայացնելիս հայտատուն գիտեր կամ կարող էր իմանալ այդպիսի ապրանքային նշանի առկայության մասին.».

5) 10-րդ մասում «տարբերակող» բառից հետո լրացնել «նշանակության» բառը.

6) 11-րդ մասը շարադրել հետևյալ խմբագրությամբ.

«11. Ֆիրմային անվանման տարբերակող նշանակության անունների, ինչպես նաև ֆիրմային անվանման տարբերակող նշանակության անվան և քաղաքացիական շրջանառության մասնակիցների, վերջիններիս ապրանքների կամ ծառայությունների անհատականացման որևէ բառային միջոցի միջև շփոթելու աստիճան նմանությունը որոշվում է օրենքով կամ այլ իրավական ակտերով երկու բառային ապրանքային նշանների, կամ բառային և համակցված ապրանքային նշանների միջև շփոթելու աստիճան նմանությունը որոշելու կանոններով մութաթիս մութանդիս (mսtatis mսtandis):»:

 **Հոդված 32.** Օրենսգրքի 1171-րդ հոդվածի՝

1. Վերնագիրը շարադրել հետևյալ խմբագրությամբ.

«**Հոդված 1171. Ապրանքային նշանի (սպասարկման նշանի) հասկացությունը**»,

1. 2-րդ մասը շարադրել հետևյալ խմբագրությամբ.

«2. Ապրանքային նշանին (սպասարկման նշանին) վերաբերող մանրամասները սահմանվում են «Ապրանքային նշանների մասին» օրենքով:»,

1. 3-րդ և 4-րդ մասերը ուժը կորցրած ճանաչել:

**Հոդված 33.** Օրենսգրքի 1172-1178-րդ հոդվածները ուժը կորցրած ճանաչել:

**Հոդված 34.** Օրենսգրքի 1179-րդ հոդվածը շարադրել հետևյալ խմբագրությամբ.

«**Հոդված 1179. Աշխարհագրական նշման, ծագման տեղանվան և երաշխավորված ավանդական արտադրանքի անվանվան հասկացությունները**

1. Աշխարհագրական նշում է համարվում տարածքի (բնակավայրի), որոշակի տեղանքի կամ բացառիկ դեպքերում երկրի անվանումը, որը ծառայում է այն արտադրանքը նշելու համար, որը ծագել է տվյալ տարածքից, որոշակի տեղանքից կամ երկրից, որի յուրահատուկ որակը, համբավը կամ այլ բնորոշ հատկանիշները հիմնականում պայմանավորված են տվյալ աշխարհագրական ծագմամբ, որը արտադրվել և (կամ) վերամշակվել և (կամ) պատրաստվել է տվյալ աշխարհագրական վայրում:
2. Ծագման տեղանուն է համարվում տարածքի (բնակավայրի), որոշակի տեղանքի կամ բացառիկ դեպքերում երկրի աշխարհագրական անվանումը, որը ծառայում է այն արտադրանքը նշելու համար, որը ծագել է տվյալ տարածքից, որոշակի տեղանքից կամ երկրից, և որի յուրահատուկ որակը կամ այլ բնորոշ հատկանիշները գլխավորապես կամ բացառապես պայմանավորված են տվյալ աշխարհագրական բնապայմաններով (ներառյալ` բնական և մարդկային գործոնները), և որի արտադրությունը, վերամշակումը և պատրաստումը տեղի են ունենում տվյալ աշխարհագրական վայրում:
3. Երաշխավորված ավանդական արտադրանք է համարվում գյուղատնտեսական արտադրանքը կամ սննդամթերքը, որի յուրահատկությունները ճանաչված են, և որը գրանցված է օրենքով սահմանված կարգով:
4. Աշխարհագրական նշման, ծագման տեղանվան և երաշխավորված ավանդական արտադրանքի անվանվանը վերաբերող մանրամասները սահմանվում են «Աշխարհագրական նշումների մասին» օրենքով:»,

**Հոդված 35.** Օրենսգրքի 1179.1-1183-րդ հոդվածները ուժը կորցրած ճանաչել:

 **Հոդված 36.** Սույն օրենքն ուժի մեջ է մտնում պաշտոնական հրապարակման oրվան հաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԱՊՐԱՆՔԱՅԻՆ ՆՇԱՆՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Ապրանքային նշանների մասին» Հայաստանի Հանրապետության 2010 թվականի ապրիլի 29-ի թիվ ՀՕ-59-Ն օրենքի 12-րդ հոդվածում՝

1) վերնագիրը շարադրել հետևյալ խմբագրությամբ.

«**Հոդված 12.** **Ապրանքային նշանի նկատմամբ բացառիկ իրավունքը և ապրանքային նշանի օգտագործումը**».

2) 2-րդ մասը շարադրել հետևյալ խմբագրությամբ.

«2.Սույն հոդվածի 1-ին մասի համաձայն` ապրանքային նշանի իրավատերը կարող է երրորդ անձանց արգելել կատարելու սույն հոդվածի 7-րդ մասով նախատեսված գործողությունները»,

3) լրացնել հետևյալ բովանդակությամբ 7-րդ մաս՝

«7. Ապրանքային նշանի օգտագործում է համարվում՝

1) այդ ապրանքային նշանի զետեղումն ապրանքների կամ դրանց փաթեթավորման վրա, ինչպես նաև դրա օգտագործումը որպես այդ ապրանքների փաթեթավորում՝ եռաչափ ապրանքային նշանի դեպքում.

2) այդ ապրանքային նշանով մակնշված ապրանքների վաճառքի առաջարկը, դրանց վաճառքը կամ այդ նպատակով պահեստավորումը կամ այդ ապրանքային նշանով ծառայության մատուցումը կամ դրա առաջարկը.

3) այդ ապրանքային նշանով մակնշված ապրանքների ներմուծումը կամ արտահանումը.

4) այդ նիշի կիրառումը փաստաթղթերի վրա կամ գովազդի նպատակով.

5) այդ ապրանքային նշանի օգտագործումն ինտերնետային կամ հեռահաղորդակցության համաշխարհային համակարգչային այլ ցանցերում, մասնավորապես հասցեագրման ցանկացած միջոցներում, այդ թվում՝ դոմեն անվանումներում.

6) սույն կետի 1-4-րդ ենթակետերում նշված նպատակներով ապրանքային նշանի բազմացումը, պահեստավորումը կամ վաճառքը:»։

**Հոդված 2.** Օրենքի 27-րդ հոդվածը լրացնել հետևյալ բովանդակությամբ 4.1-րդ և 4.2-րդ մասերով.

«4.1. Ապրանքային նշանն օգտագործելու լիցենզային պայմանագիրը պետք է պարունակի պայման, համաձայն որի լիցենզառուի ապրանքների կամ ծառայությունների որակը չպետք է զիջի լիցենզատուի ապրանքների կամ ծառայությունների որակին, և լիցենզատուն իրավունք ունի վերահսկել այդ պայմանի կատարումը:

4.2. Ապրանքային նշանի նկատմամբ իրավունքն այլ անձի փոխանցելը հիմք չէ լիցենզային պայմանագիրը դադարելու համար:»

 **Հոդված 3.** Սույն օրենքն ուժի մեջ է մտնում պաշտոնական հրապարակման oրվան հաջորդող տասներորդ օրը: